# Упутство прегледника слика

2015-2021 MATE Documentation Project
2006 2007 GNOME Documentation Project
2002 2003 2004 Sun Microsystems
2000 Eliot Landrum
2000 The Free Software Foundation
Пројекат Мејтове документације Пројекат Гномове документације
Пројекат Мејтове документације
Мејтова радна површ
Jens Finke
Пројекат Гномове документације
Angela Boyle
Пројекат Гномове документације
Stuart Ellis
Пројекат Гномове документације
Sun Тим Гномове документације
Сан Микросистеми
Eliot Landrum
Пројекат Гномове документације
Federico Mena Quintero
Пројекат Гномове документације
2.9
Јул 2015.

Пројекат Мејтове документације

Пројекат Мејтове документације

2.8
Фебруар 2007.

Пројекат Гномове документације

Пројекат Гномове документације

2.7
Фебруар 2004.

Сан тим Гномове документације

Пројекат Гномове документације

2.6
Новембар 2003.

Сан тим Гномове документације

Пројекат Гномове документације

2.5
Септембар 2003.

Сан тим Гномове документације

Пројекат Гномове документације

2.4
Јануар 2003.

Сан тим Гномове документације

Пројекат Гномове документације

2.3
Октобар 2002.

Сан тим Гномове документације

Пројекат Гномове документације

2.2
Август 2002.

Сан тим Гномове документације

Пројекат Гномове документације

2.1
Јул 2002.

Сан тим Гномове документације

Пројекат Гномове документације

2.0
Мај 2002.

Сан тим Гномове документације

Пројекат Гномове документације

1.0
2000

Eliot Landrum eliot@landrum.cx

Federico Mena Quintero federico@gnu.org

Пројекат Гномове документације

Ово упуство је написано за Прегледника слика 1.22.

## Увод

Програм Прегледник слика Мејтово око вам омогућава да виидте једну датотеку слике, као и велике збирке слика.

### Покретање прегледника слика

Можете да покренете Прегледника слика на следеће начине:

- Отворите датотеку слике у Цаји.

- Изаберите „Графика Прегледник слика“ из изборника „Програми“.

- Покрените „`eom`“ у терминалу као што је Мејтов терминал или из прозорчета „Покрени програм“.

### Затварање прегледника слика

Да затворите текући прозор Прегледника слика изаберите „Слика Затвори“, или притисните Ктрл W.

### Подржане врсте датотека

Прегледник слика подржава велики број формата датотека слика. Следећи формати слика се могу отворити:

- ANI – Анимација

- BMP – Виндоуз битмапа

- GIF – Графички разменски формат

- ICO – Виндоуз иконица

- JPEG – Joint Photographic Experts Group

- PCX - PC Paintbrush

- PNG – Преносна мрежна графика

- PNM – Portable Anymap из PPM скупа алата

- RAS – Sun Raster

- SVG – Сразмерна векторска графика

- TGA – Тарга

- TIFF – Означне слике запис датотеке

- WBMP – Бежична битмапа

- XBM – X битмапа

- XPM – X пиксмапа

Прегледник слика подржава следеће формате за чување:

- BMP – Виндоуз битмапа

- ICO – Виндоуз иконица

- JPEG – Joint Photographic Experts Group

- PNG – Преносна мрежна графика

Прегледник слика може бити у могућности да отвори и сачува друге формате слика, у зависности од подешавања вашег система и другог инсталираног софтвера.

### Функције прегледника слика

Прегледник слика има велики број функција које вам помажу да прегледате ваше слике. Можете да увећате и умањите или да прикажете слику преко целог екрана. Без обзира од нивоа увеличања, Прегледник слика користи малу количину меморије. Можете такође да аокренете и изврнете слику коју гледате.

Преглед збирке омогућава прегледање и уређивање великих збирки слика. У том прегледу радње над сликом се могу применити над свим изабраним сликама одједном.

Прегледник слика има посебну подршку за слике дигиталног фото-апарата и приказује „EXIF“ метаподатке забележене са сликом. Ова функција захтева да је „libexif“ инсталирана на вашем систему. Све измене учињене у ЈПЕГ сликама су без губитака. Тако је, чување заокренутих и изврнутих ЈПЕГ слика неће поново запаковати слику. Поред тога сви доступни метаподаци (као „EXIF“) биће причувани и освежени у складу са тим.

## Први кораци

Када покренете Прегледника слика, биће приказан следећи прозор:

## Почетни прозор прегледника слика

Приказује главни прозор Прегледника слика. Садржи насловну траку, траку изборника, траку алата и област приказа. Трака изборника садржи изборнике „Датотека“, „Уређивање“, „Преглед“ и „Помоћ“.

Прозор Прегледника слика садржи следеће елементе:

Трака изборника

  Изборници на траци изборника садрже све наредбе које су вам потребне за рад са сликама у Прегледнику слика.

Трака алата

  Трака алата садржи подскуп наредби којима можете да приступите из траке изборника. Да прикажете или сакријете траку алата, изаберите „Преглед Трака алата“.

Област приказа

  Област приказа приказује датотеку слике.

Трака стања

  Трака стања доставља информације о слици. Да прикажете или сакријете траку стања, изаберите „Преглед Трака стања“.

Збирка слика

  Збирка слика вам приказује све подржане слике у тренутној радној фасцикли. Приказује се након што се учита слика. Да прикажете или сакријете збирку, изаберите „Преглед Збирка слика“ или притисните Ктрл Ф9.

Бочна површ

  Бочна површ доставља додатне информације о тренутној слици, на пример „EXIF“ метаподатке (ако су доступни). Приказује се након што се учита слика. Да прикажете или сакријете бочну површ, изаберите „Преглед Бочна површ“ или притисните Ф9.

Већина радњи у Прегледнику слика се може обавити на неколико начина. На пример, можете да отворите датотеку на следеће начине:

- Тако што ћете превући датотеку слике у прозор Прегледника слика из другог програма или прозора.

- Тако што ћете два пута кликнути на датотеку слике у управнику датотека или другом програму.

- Тако што ћете изабрати „Слика Отвори“ и изабрати датотеку слике у прозорчету „Учитај слику“.

- Тако што ћете притиснути Ктрл O и изабрати датотеку слике у прозорчету „Учитај слику“.

## Прегледање слика

### Отварање слике

Да отворите слику, урадите следеће:

1. Изаберите „ Слика Отвори “, или притисните Ктрл O .

2. У прозорчету „Отворите слику“, изаберите датотеку коју желите да отворите.

3. Кликните „Отвори“. Прегледник слика ће приказати назив датотеке слике у насловној траци прозора.

Да отворите другу слику, поново изаберите „ Слика отвори “. Прегледник слика ће отворити сваку слику у новом прозору.

### Прегледање слика у фасцикли

Да видите све слике у фасцикли, урадите следеће:

1. Отворите неку од слика у фасцикли (видите ).

2. Отворите збирку слика тако што ћете изабрати „Преглед Збирка слика“ или притиснут Ктрл Ф9.

Збирка приказује сличице свих подржаних слика у фасцикли. Можете да разгледате слике кликом на слику у збирци, избором одговарајуће опције у изборнику „Иди“ или притиском на Алт Лево или Алт Десно.

Да видите све слике директоријума преко целог екрана, изаберите Преглед Преко целог екрана или притисните F11. Да их видите као покретни приказ, изаберите Преглед Покретни приказ или притисните F5. Да се вратите на преглед збирке, притисните Esc. За више о томе како да прилагодите покретни приказ, видите .

### Премицање слике

Да премичете унаоколо слику која је већа од прозора слике или прегледа преко целог екрана, можете да користите следеће методе:

- Користите тастере стрелица на тастатури.

- Превуците слику да је преместите у прозору. (То значи да превучете слику у супротном смеру од смера у ком желите да је премакнете: да премакнете слику на доле, превуците је на горе у прозору.)

- Користите клизаче на прозору.

### Увеличавање

Можете да увећате или умањите слику на следеће начине:

- Користите точкић на вашем мишу. Окретање на доле умањује; окретање на горе увећава.

- Изаберите „Преглед Увећај“ или „Преглед Умањи“. Да вратите изворну величину слике, изаберите „Преглед Уобичајена величина“. Да учините да слика стане у прозор, изаберите „Преглед Најбоље уклапање“.

- Користите дугмад за увеличање на траци алата. Уобичајено ће вратити слику на њену изворну непромењену величину. Уклопи ће променити величину слике тако да стане у прозор ако је превелика.

- Користите тастатуру. Да увећате, Ктрл+ или +. Да умањите, Ктрл- или -. Да се вратите на уобичајену величину, Ктрл 0 или 1. Да промените величину слике да би стала у прозор, притисните Ф.

Када је слика увеличана да стане у прозор, промена величине слике ће такође да измени ниво увеличања, тако да слика још увек стаје у прозор.

### Преглед слике преко целог екрана/у покретном приказу

Да прикажете слику користећи читав екран, изаберите „Преглед Цео екран.

Панели, оквири прозора или траке изборника се не виде када је слика приказана на овај начин. Да се вратите на уобичајени преглед, притисните Esc, или Ф11.

Можете да увеличате или да премичете унаоколо слику на исти начин као када је приказана у прозору, користећи миша или тастатуру.

Ако имате више слика у вашој збирци можете да притиснете Размак или да користите десно/лево тастер курзора да пређете на следећу слику. На претходну слику можете да се вратите притиском Повратнице или да користите тастере курзора лево/горе.

У овом случају можете такође да користите режим покретног приказа, у коме Прегледник слика сам прелази на следећу слику у збирци. Можете да покренете покретни приказ изабравши „Преглед Покретни приказ“ или притиском на Ф5. Покретни приказ можете да паузирате/наставите притиском на P. Да зауставите покретни приказ, притисните Esc или Ф5, или Ктрл W. За више информација о томе како да прилагодите покретни приказ, видите .

## Управљање сликама

Сва управљања сликом се примењују на све изабране слике одједном. Измене се чине у меморији и мењају изворне датотеке на диску само када сачувате слике функцијом чувања (видите ).

### Обртање слике

Да обрнете слику дуж водоравне осе слике, изаберите „ Уређивање Обрни водоравно “.

Да обрнете слику дуж усправне осе слике, изаберите „ Уређивање Обрни усправно “.

### Окретање слике

Да окренете слику за 90 степени на десно, изаберите „ Уређивање Окрени на десно “.

Да окренете слику за 90 степени на лево, изаберите „ Уређивање Окрени на лево “.

### Поништавње радње

Да поништите радњу обртања или окретања, заберите „ Уређивање Поништи “, или притисните Ктрл Z .

### Брисање слике

Да преместите слику у смеће, изаберите “ Уређивање Премести у смеће “. Ово ће преместити датотеку у фасциклу смећа. Више слика можете такође да преместите на исти начин: изаберите их прво.

Да вратите слику из смећа, отворите фасциклу смећа у Цаји управнику датотека и преместите датотеку слике у другу фасциклу. Да трајно обришете слику, испразните смеће. Да сазнате више о коришћењу смећа, видите Корисничко упутство радне површи.

Такође можете да користите тастер Обриши да преместите слику у смеће, у том случају биће вам затражено потврђивање.

## Чување слика

Прегледник слика увек покушава да изабере методу чувања са најмањим деловањем на податке слике. На пример, ако је другачије измењена слика сачувана под другим називом у истом формату, датотека је само умножена. Ако је „libjpeg“ доступна на систему све измене ЈПЕГ слике се раде без губитка информација о слици.

### Чување слике

Да сачувате слику, изаберите „ Слика Сачувај “. Слика ће бити сачувана под истим називом и врстом датотеке. Међутим, неизмењене слике не морају бити сачуване.

### Чување слике под другим називом

Да сачувате слику под другим називом, изаберите „ Слика Сачвај као “.

Наведите назив датотеке у пољу „Назив“ у прозорчету „Сачувајте слику“, затим кликните „Сачувај“. Датотека бива сачувана у текућој фасцикли по основи. Прегледник слика покушава да одреди врсту датотеке из датог суфикса назива датотеке. Ако слику желите да сачувате у другој фасцикли или откривање врсте датотеке не успе, раширите прозорче кликом на „Сачувај у фасцикли“. Ово омогућава даље претраживање фасцикле и навођење врсте датотеке из падајућег списка.

Можете сачувати више слика одједном: видите следећи одељак.

### Чување више слика

Чување више слика одједном вам омогућава да претворите неколико слика у други формат, или да им дате сличне називе датотека.

Да сачувате више слика, одаберите их и изаберите „ Слика Сачувај као “. Биће приказан следећи прозор:

### Прозорче за чување више слика

Приказује прозорче „Сачувај као Мејтовог ока приликом чувања више слика.

Фасцикла у којој ће се сачувати слике је наведена у падајућем списку „Одредишна фасцикла“. Та фасцикла је постављена на тренутну фасциклу. Изаберите „Нека друга...“ са падајућег списка да отворите прозорче отварања фасцикле за разгледање система датотека. Резултирајући назив датотеке за сваку слику је наведен у пољу „Формат назива датотеке“. Шема назива датотеке се састоји од једног знака и специјалне ознаке. Доступне су следеће специјалне ознаке:

- Назив датотеке (%f) – Изворни назив датотеке без суфикса формата датотеке.

- Бројач (%n) – Самоповећавајући број (почиње на наведеном почетку бројача).

Све осим ових специјалних ознака се сматра обичним текстом.

Формат слике се одређује падајућим списком поред дефиниције шеме. Изаберите нарочити формат слике или користите опцију „у тренутном стању“ да изјавите да треба да се користи формат изворне датотеке.

Одељак „Опције“ омогућава замену свих размака подвлакама у резултирајућим називима датотека ако је штиклирано „Замени размаке подвлакама“. Вртешка „Покрени бројач на“ одређује од ког броја ће започети бројач ако користите ознаку „%n“ за одређивање формата датотеке.

Одељак „Преглед назива датотеке“ приказује резултирајући назив датотеке у складу са поставкама изнад за пример назива датотеке из изабраних слика.

## Штампање слика

### Одређивање поставки странице

Пре штампања треба да одредите поставке странице коју желите да користите. Да урадите то изаберите Слика Штампај.

У прозорчету „Поставке странице“ можете да изаберете величину папира и усмерење. Ако је могуће, подесите ваш штампач да исправно постави ивице странице.

### Штампање слике

Да штампате слику, урадите следеће:

1. Изаберите „Слика Штампај“

2. У прозорчету „Штампај“, са списка изаберите штампач који желите да користите.

3. Кликните „Штампај“. „Прегледник слике“ ће започети штампање.

Сликама које су превелике за страницу се самостално мења величина како би испуниле страницу. Слике које су мање од странице се постављају по средини.

Знајте да Прегледник слика тренутно не извештава о напредовању приликом штампања. За то време корисничко сучеље неће одговарати на радње.

### Сређивање слике на страници

Можда не желите да слика буде по средини или желите да јој величина буде промењена још више. Да то урадите треба да отворите прозорче „Штампај“ (видите ) и тада изаберите „Поставке слике“ где ћете имати следеће опције:

- Опције у одељку „Положај“ вам омогућавају да измените положај слике на страници.

- Такође можете да поставите слику на страници њеним превлачењем у пољу „Преглед“.

- Опције у одељку „Величина“ вам омогућавају да промените величину слике по вашој жељи. Промена величине је ограничена или величином слике или величином странице, у зависности који се услов први задовољи.

- Опција „Јединица“ вам омогућава да измените јединицу мере која се користи опцијама у језичку „Поставке слике“. Када измените ову опцију друге вредности поља се претварају у складу с тим.

## Персонализовање траке алата

Основна трака алата Прегледника слика садржи само основни скуп ставки како би била једноставна. Али можете да измените траку алата ако желите другачији скуп.

### Измена траке алата

Ако желите да измените траку алата треба да отворите уређивач траке алата из изборника „Уређивање Трака алата“. Појавиће се следећи прозор:

### Прозор уређивача траке алата

Приказује прозор уређивача траке алата Мејтовог ока.

Садржи ставке које нису на траци алата и ставку раздвајача. Сада можете да уредите траку алата:

- Да додате нове ставке на траку алата, превуците их из уређивача на траку алата.

- Да уклоните ставке са траке алата, превуците их са траке алата у уређивач.

- Да преуредите ставке на траци алата, превуците их на њихова нова места на траци алата.

Када завршите са уређивањем траке алата, кликните на дугме „Затвори“ на прозору уређивача траке алата. Ово ће затворити уређивача траке алата и учинити активном измењену траку алата.

### Враћање поставки траке алата

Да вратите ваше измене на траци алата и да вратите основни изглед, урадите следеће:

1. Отворите уређивача траке алата (видите ).

2. Кликните на дугме „Врати на основно“.

3. Кликните на дугме „Затвори“ да затворите уређивача траке алата. Трака алата биће враћена на основни изглед.

## Поставке

Поставке можете изменити из изборника „Уређивање Поставке“. Овде можете да измените опције за преглед слике и покретни приказ.

### Преглед слике

Побољшања слике

  Изаберите опцију „Изглади слику при увеличању“ да укључите умекшавање слике када измените чиниоца увеличања слике. Ако изаберете ову опцију, ваше слике биће умекшане да би се побољшао њихов квалитет приказа приликом њиховог прегледа у Прегледнику слика.

  Ако изаберете опцију „Самостално усмерење“, ваше слике биће окренуте приликом учитавања у складу са њиховим мета подацима. На пример портрети се сами окрећу усправно. Знајте да ова функција захтева исправно постављену ознаку усмерења у метаподацима слике и то не ради са свим сликама. Усмерење не бива сачувано све док не сачувате окренуту слику (видите ).

Провидни делови

  Изаберите једну од следећих опција да одредите како Прегледник слика приказује провидне делове слике:

  - Као шаховски шаблон

    Приказује све провидне делове слике у шаховском шаблону.

  - Као произвољна боја

    Приказује све провидне делове слике обичном бојом коју одредите. Кликните на дугме бирача боје да изаберите боју.

  - Као позадина

    Приказује све провидне делове слике у боји позадине програма Прегледника слика.

### Покретни приказ

Увеличавање слике

  Изаберите опцију „Рашири слику да покрије цео екран“ да раширите слике да испуне екран за време покретног приказа. Ако не изаберете ову опцију, сликама које су мање од величине екрана се не мења величина да би испуниле екран.

Низ

  Изаберите опцију „Врти низ“ да се списак слика бесконачно врти за време покретног приказа. Ако не изаберете ову опцију, покретни приказ се враћа на преглед збирке након приказивања последње слике.

  Користите вртешку „Промени слику после ... секунде“ да одредите колико дуго ће се приказивати слика за време покретног приказа. Ако поставите ову вредност на нулу, функција самонапредовања се приказује и само ручно прегледање је доступно (видите ).

Мејтово око